બ્રિટીશ સેનામાં તેના સૈનિકો માટે પગાર, પેન્શન, અને તેમના સંતાનો માટે મફત અને ફરજીયાત શિક્ષણ, વિશિષ્ટ તાલીમ, રોજગાર, ખાસ પ્રકારનો સામાજિક માન મરતબો અને વ્યક્તિગત સંતોષ મહત્વપૂર્ણ લાભ હતાં. આમ મહાર સમાજના લોકોને બ્રિટીશ સેનામાં મળેલા શિક્ષણ અને સ્કીલનાં સમન્વયના લીધે સામાજીક સ્થિતિમાં સૌથી મહત્વનો લાભ મળ્યો. જેનું સૌથી મોટું ઉદાહરણ બાબા સાહેબ છે. તેમનું પૂર્વ જીવન સુશિક્ષિત, શિસ્તબદ્ધ અને ગર્વીલા સૈનિકો વચ્ચે વીત્યું. આર્મી જીવનમાં તેમને ભારતીય ગામડાઓનાં અંધશ્રદ્ધાઓ અને કુરિવાજોથી ભરેલા નહિ, પણ અત્યંત સુસંસ્કૃત હિન્દુ સમાજ વ્યવસ્થા સાથે પરિચય થયો.